Den Helderin School 7 -kirjasto

Den Helderin School 7 -kirjasto () eli lyhyesti School 7 on Alankomaiden Den Helderissä sijaitseva yleinen kirjasto. Se rakennettiin alkujaan vuonna 1904 valmistuneeseen aiempaan koulurakennukseen, ja avattiin yleisenä kirjastona vuonna 2016. School 7 toimii yhteensä 18 kirjastoa hallinnoivan Kopgroep Bibliotheken -yhteisön päätoimipisteenä. Lisäksi rakennuksessa toimii historiallinen seura ja aikuiskoulutusinstituutti.

Tunnustuksia
Syyskuussa 2018 School 7 -kirjastolle myönnettiin Vuoden yleinen kirjasto -palkinto. Tämä kansainvälinen kirjastopalkinto käynnistettiin vuonna 2014 osana Tanskan kulttuuriministeriön Linna- ja kulttuurihallinnon () yleisten kirjastojen malliohjelmaa (Model Programme for Public Libraries). Tunnustuspalkinnon voittanut kirjasto saa kansainvälistä näkyvyyttä ja muodollisen 5 000 Yhdysvaltain dollarin rahapalkinnon.

Lähteet 

Euroopan kirjastot
Den Helder